Bolt Foodi kuller Leedus. Foto: Shutterstock

Bolt Food alustas täna toidukaupade kohaletoomisega. Esimene liitunud toidupood on Westmani Äri, õige pea lisanduvad platvormile ka teised toidupoed.

“Oleme kõigi jaoks uues olukorras, kus toidupoodidest kaupade kohale toomise teenused on üle koormatud. Tahame aidata, et tarvilikud kaubad jõuaksid inimesteni ka olukorras, kus kodust väljumine ei ole võimalik. Töötame selle nimel, et poodide nimekiri laieneks võimalikult kiiresti,” ütles Eesti Bolt Foodi juht Maxim Milashenko.

Esimene pood, kust toidukaupu koju tellida saab, on Tallinna kesklinnas asuv Westmani Äri. Kliendid saavad tellida kõiki esmavajalikke toidukaupu, sealhulgas puu- ja juurvilju, muna- ja piimatooteid, lihatooteid, kuivaineid ja kodutarbeid. Peatselt lisanduvad platvormile ka Selveri ja Stockmanni toidupoed.